stanford-oval/wikipedia huggingface dataset:
Nikolai Zimjatov

| Nikolai Zimjatov> Николай Семёнович Зимятов |
| --- | --- |
 Nikolaj Zimjatov Ivan Isaev Russian Ski Magazine
Henkilötiedot
Koko nimi:  Nikolai Semjonovitš Zimjatov
Syntynyt: 28. kesäkuuta 1955 (ikä 69) Moskova, Neuvostoliitto
Kansalaisuus:   Neuvostoliitto
Uran tiedot
Seura:  TsSKA Moskova
Laji:  maastohiihto 
| Mitalit> Maa:   Neuvostoliitto.Miesten maastohiihto. Olympialaiset  | Mitalit> Maa:   Neuvostoliitto.Miesten maastohiihto. Olympialaiset  | Mitalit> Maa:   Neuvostoliitto.Miesten maastohiihto. Olympialaiset  | Maa:   Neuvostoliitto> Miesten maastohiihto. |
| --- | --- | --- | --- |
|  Kultaa | Lake Placid 1980 |  30 km |  |
|  Kultaa | Lake Placid 1980 | 50 km |  |
|  Kultaa | Lake Placid 1980 | 4 × 10 km |  |
|  Kultaa | Sarajevo 1984 | 30 km |  |
|  Hopeaa | Sarajevo 1984 | 4 × 10 km |  |
| MM-kilpailut  | MM-kilpailut  | MM-kilpailut  |  |
|  Hopeaa | Lahti 1978 | 30 km |  |
Nikolai Semjonovitš Zimjatov (ven. Николай Семёнович Зимятов, s. 28. kesäkuuta 1955) on Neuvostoliittoa uransa aikana edustanut entinen hiihtäjä.
1978 MM-kilpailuissa Lahdessa Zimjatov sijoittui 30 kilometrillä hopealle maanmiehensä Sergei Saveljevin takana. 1980 talviolympialaisissa Lake Placidissa hän voitti kultaa sekä 30 ja 50 kilometrin kilpailuissa sekä Neuvostoliiton viestijoukkueessa.
1984 talviolympialaisissa Sarajevossa Zimjatov uusi 30 kilometrin voittonsa ja oli mukana Neuvostoliiton hopealle hiihtäneessä viestijoukkueessa.
Natasa Ruuskanen

Natasa Ruuskanen (s. 10. joulukuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Kansallisessa Liigassa kuopiolaisseura Pallokissoja kaudella 2018, Kuopion Palloseuraa kausina 2019–2020 ja Oulu Nice Socceria kaudella 2022. Hän edusti Oulu Nice Socceria jo kaudella 2021 joukkueen pelatessa Ykkösessä. Ruuskanen on ennen kauden 2022 alkua pelannut liigassa kahdeksan ottelua mutta on kaudella 2022 kuulunut säännöllisesti ONS:n pelaavaan kokoonpanoon.
Natasa Ruuskasen siskot Nelli Berg, Neea Berg, Ninni Berg ja Nanne Ruuskanen ovat pelanneet jalkapalloa liigatasolla.
Pocho Aztlan

| Pocho Aztlan Brujeria |
| --- | --- | --- |

Studioalbumin tiedot
 Julkaistu: 16. syyskuuta 2016
 Tuottaja(t): Russ Russell, Eddie Casillas, Ross Gonzalez, Huey Dee
 Tyylilaji: death metal, grindcore
 Kesto: 46.14
 Levy-yhtiö: Nuclear Blast
Brujerian muut julkaisut
| The Mexecutioner! – The Best of Brujeria 2003 | Pocho Aztlan 2016 |   |
Pocho Aztlan on meksikolaisen death metal -yhtye Brujerian neljäs studioalbumi, joka julkaistiin 16. syyskuuta 2016 levymerkillä Nuclear Blast. Se on yhtyeen ensimmäinen sitten kuudentoista vuoden takaisen Brujerizmon (2000), sekä ensimmäinen jolla soittavat El Cynico, El Sangron, Hongo Jr. sekä Cuernito.
Kappaleesta ”Plata o plomo” kuvattiin musiikkivideo.
Vastaanotto

Albumi sai hyvän vastaanoton. Kaaoszinen Pasi Huttunen antoi albumille arvosanan 9–/10, ja sanoi sen huokuvan intohimoa death metalia kohtaan sekä kappaleiden olevan laadukkaita, toisaalta jokseenkin vaihtelevan tasoisia esityksiä. Metal Injectionin arvioija piti erinomaisesti tuotettua albumia hyvänä lisänä sen julkaisuhistoriaan, ja sanoi sen olevan tutun ja turvallisen kuuloista julkaisujen välisestä tauosta huolimatta. Blabbermouthin arvostelija sanoi albumin olevan yksi vuoden ilkeimmistä, äänekkäimmistä ja myrkyllisimmistä julkaisuista. Imperiumin Serpent antoi albumille kahdeksan tähteä kymmenestä. Hän sanoi laulajan ulosannin olevan epätavallinen ja kiehtova, ja sanoi sen sävellysten ja kielivalinnan olevan onnistuneita.
Kappaleet

Kaikki kappaleet säveltänyt Hongo sekä sanoittanut Juan Brujo, ellei toisin mainittu.
Pocho Aztlan – 4.10
No Aceptan Imitaciones – 3.10
Profecia del Anticristo – 4.11 (säv. El Cynico)
Angel de la Frontera – 3.22
Plata o Plomo – 4.03
Satongo – 3.25
Isla de la Fantasia – 2.17
Bruja- – 4.09
Mexico Campeon – 2.25
Culpan la Mujer – 2.47
Codigos – 5.35
Debilador – 3.20
California über Aztlan – 3.11
Kokoonpano

Juan Brujo – laulu
Hongo – kitara
Pititis – kitara, taustalaulu
Fantasma – basso, taustalaulu
El Cynico – basso, taustalaulu
Pinche Peach – samplet, taustalaulu
Hongo Jr. – rummut
Arvostelut

Blabbermouth: 9/10
Imperiumi.net:
Inferno:
Kaaoszine: 9–/10
Metal Injection: 7/10
Aiheesta muualla

Pocho Aztlan Discogsissa. (englanniksi)
Albumi Pocho Aztlan Encyclopaedia Metallum -sivustolla (englanniksi)
Natascha Ragosina

| Natascha Ragosina |
| --- | --- |

Henkilötiedot
Koko nimi:  Наталья Юрьевна Рагозина
Syntynyt: 5. huhtikuuta 1976 Karaganda, Kazakhstan
Kansalaisuus:   Venäjä
Nyrkkeilijä
Pituus:  183  cm
Painoluokka:  Ylempi keskisarja ja raskassarja
Kätisyys:  Oikea
Ammattilaistilastot
Ottelut:  22
Voitot:  22
– tyrmäysvoitot:  13
Tappiot:  0
Ratkaisemattomat:  0
Natalia Yurievna Ragozina (tunnetaan paremmin nimellä Natascha Ragosina (kyrillisin kirjaimin Наталья Юрьевна Рагозина), s. 5. huhtikuuta 1976 Karaganda, Kazakstan) on vuonna 2009 uransa lopettanut venäläinen naisnyrkkeilijä. Nyrkkeilyurallaan Ragosina hallitsi ylemmän keskiluokan mestaruutta pitäen samanaikaisesti hallussaan seitsemän eri liiton mestaruusvöitä. Kagosina on otellut myös raskaassasarjassa pitäen hallussaan WBF ja WIBF liittojen mestaruusvöitä.
Nabaruru Batiri

Nabaruru Batiri ( s. 1. joulukuuta 1984) on kiribatilainen jalkapalloilija, joka on edustanut Kiribatia kahdeksassa maaottelussa vuoden 2003 jälkeen. Hän pelaa puolustajan pelipaikkaa numerolla 6.
Kansainvälinen peliura > Etelä-Tyynenmeren kisat 2003

Nabaruru Batiri  pelasi neljä ottelua Etelä-Tyynenmeren kisoissa 2003 tehden samalla ensiesiintymisensä maajoukkueessa.
Kansainvälinen peliura > Tyynenmeren kisat 2011

Hän pelasi kisoissa neljä ottelua, yhden tullen kentälle vaihdosta
Natapohn Tameeruks

| Natapohn Tameeruks |
| --- | --- |

Henkilötiedot
Syntynyt: 6. helmikuuta 1989 (ikä 35) Bangkok, Thaimaa
Ammatti:  näyttelijä, malli
Näyttelijä
Aktiivisena:  2006–
Aiheesta muualla
IMDb
Natapohn Tameeruks (thaiksi ณฐพร เตมีรักษ์, s. 6. helmikuuta 1989 Bangkok, Thaimaa) on thaimaalainen näyttelijä ja malli.
Nastro d’argento

Nastro d’argento ('Hopeanauha') on vuodesta 1946 vuosittain elokuvantekijöille ja tuotannoille myönnetty elokuvapalkinto. Palkinnon myöntää Italian elokuvakriitikkojen liitto Sindacato Nazionale dei Giornalisti Cinematografici Italiani. Se on Oscar-palkinnon jälkeen maailman toiseksi vanhin elokuva-alan palkinto.
Parhaan ohjaajan Nastro d’argento
Parhaan uuden ohjaajan Nastro d’argento
Parhaan miespääosan Nastro d’argento
Parhaan naispääosan Nastro d’argento
Parhaan miessivuosan Nastro d’argento
Parhaan naissivuosan Nastro d’argento
Parhaan miessivuosan Nastro d’argento
Parhaan musiikin Nastro d’argento
Aiheesta muualla

Italian elokuvakriitikkojen liitto (Arkistoitu – Internet Archive). Cinemagazine Online. (italiaksi)
Nabari

| Nabari (名張市) |
| --- | --- |
 Akamen vesiputouksia
 lippu:  Symboli
 Nabarin sijainti Mien prefektuurissa
 Nabari
 Koordinaatit: 34°37′39″N, 136°06′30″E 
Valtio:  Japani
Alue:  Kansai
Prefektuuri:  Mien prefektuuri
Pinta-ala:  
 – Kokonaispinta-ala:  129,77 km²
Väkiluku (04/2020):  77 898
 – Väestötiheys:  600,3 as./km²
Symbolit:  
 – Puu:  Vaahtera
 – Kukka:  Jalokello
 – Lintu:  Idänsilkkikerttunen
 
 https://www.city.nabari.lg.jp/ 
Infobox OKVirheellinen NIMI-arvo: 
Nabari (jap. 名張市, Nabari-shi) on Japanin kaupunki Honshūn saarella Kansain alueella Mien prefektuurissa. Se sijaitsee sisämaassa prefektuurin länsiosassa Uenon altaan eteläreunalla, Kizujoen sivujoen Nabarin varrella. Etelässä se nousee Murōn tulivuoriryhmän alueelle ja rajautuu Naran prefektuuriin. Nabarissa on 77 898 asukasta (huhtikuussa 2020) ja sen pinta-ala on 129,77 neliökilometriä.
Asutus Nabarin alueella on vanhaa, ja siellä on säilynyt esimerkiksi lukuisia kofun-hautakumpuja. Historiallisesti paikkakunta kehittyi Yamaton ja Isen toisiinsa liittäneen tiereitin varrelle. Meiji-kaudella se hetkellisesti taantui, mutta alkoi kasvaa jälleen Osakaan johtaneen rautatieyhteyden valmistumisen myötä 1930-luvulla. Voimakkainta lähiörakentaminen oli 1980- ja 1990-luvuilla. Kaupunkiin on sijoittunut tekstiili-, elektroniikka- ja metalliteollisuutta. Maaseutumaisilla alueilla viljellään muun muassa riisiä ja viinirypäleitä. Kaupunkioikeudet Nabari sai kuntaliitoksen yhteydessä vuonna 1954.
Nabarin nähtävyyksiin kuuluvat kauniit luonnonalueet, kuten Akamen 48 vesiputousta, Kaochin laakso ja Shōrenjijärvi. Kaupungin eteläosat kuuluvatkin Murō-Akame-Aoyaman puolikansallispuistoon. Kaupunki on myös japaninjättisalamanterin esiintymisaluetta. Nabaria palvelee Kintetsu-rautateiden Osaka-linja.
Kuvia

Nabari ilmaperspektiivistä
Urushifune-jinja
Nabarin kaupungintalo
Nabari vuoden 1974 ilmakuvassa
Aiheesta muualla

Kuvia tai muita tiedostoja aiheesta Nabari Wikimedia Commonsissa
Kaupungin internetsivut (japaniksi)
Nahannin kansallispuisto

Nahannin kansallispuiston sijainti
| --- | --- |
Sijainti:  Luoteisterritoriot, Kanada
Lähin kaupunki:  Fort Simpson, Luoteisterritoriot
Pinta-ala:  4 766 km²
| --- | --- |
Tyyppi:  Kanadan kansallispuistot 
Perustettu:  1976
Kävijämäärä:  1 018 (2003 )
Hallinto:  Parks Canada
muokkaa - muokkaa wikitekstiä - muokkaa Wikidataa
Nahannin kansallispuisto on kansallispuisto Kanadassa Luoteisterritorioiden alueella. Se sijaitsee noin 500 kilometriä länteen Yellowknifestä ja suojelee osaa Mackenzie-vuoristosta. Puiston keskipiste on South Nahanni -joki. Neljä kanjonia reunustaa tätä koskista jokea.
Virginian putousten kohdalla joki sukeltaa 90 metriä, joka on puolet enemmän kuin Niagaran putousten korkeus. Keskellä putousta on tornimainen kivi vastustamassa putouksen voimaa. Putousten nimeä ollaan ehdotettu muutettavan Kanadan entisen pääministerin Pierre Trudeaun mukaan.
Puiston rikkipitoiset kuumat lähteet, vuoristotundra, vuoristot sekä kuusi- ja haapametsät ovat koti monille lintu-, kala- ja nisäkäslajeille. Alueen nisäkäslajeihin kuuluvat mm. susi, karhu, hirvi, valkohäntäpeura ja ohutsarvilammas, linnuista puistossa tavataan mm. maakotkaa, trumpettijoutsenta ja valkopäämerikotkaa ja alueen vesistöissä uiskentelee mm. pohjanharjuksen ja nieriän alalaji .
Vuosittain puistossa vierailee noin tuhat kävijää. Helpoin tapa päästä alueelle on vesitasolla tai helikopterilla. Kävijäkeskus palvelee Fort Simpsonissa ja esittelee puiston historiaa, kulttuuria ja maantiedettä. Nahannin kansallispuisto listattiin UNESCOn maailmanperintöluetteloon vuonna 1978.
Aiheesta muualla

Kuvia tai muita tiedostoja aiheesta Nahannin kansallispuisto Wikimedia Commonsissa
Parks Canada – Nahanni National Park Reserve (Arkistoitu – Internet Archive) (englanniksi)
Protected Areas Programme (Arkistoitu – Internet Archive) (englanniksi)
Nahannin kansallispuisto UNESCOn sivuilla (englanniksi) (ranskaksi)
Kanadan kansallispuistot
Aulavik
Auyuittuq
Banff
Bruce Peninsula
Cape Breton Highlands
Elk Island
Forillon
Fundy
Georgian Bay Islands
Glacier
Grassland
Gros Morne
Gulf Islands
Gwai Haanas
Ivvavik
Jasper
Kejimkujik
Kluane
Kootenay
Kouchibougnac
La Maurice
Mingan Archipelago
Mount Revelstoke
Nahanni
Pacific Rim
Pelee
Prince Edward Island
Pukaswa
Prince Albert
Quttinirpaaq
Riding Mountain
Sirmilik
St. Lawrence Islands
Terra Nova
Torngat Mountains
Tuktut
Ukkusiksalik
Vuntut
Wapusk
Waterton
Wood Buffalo
Yoho
Nagato (1919)

| Nagato |
| --- | --- |
 Nagato vuonna 1944.

Aluksen vaiheet
Rakentaja:  Kuren telakka
Kölinlasku:  28. elokuuta 1917
Laskettu vesille:  9. marraskuuta 1919
Palveluskäyttöön:  25. marraskuuta 1920
Poistui palveluskäytöstä:  upotettu 19. heinäkuuta 1946
Tekniset tiedot
Uppouma:  33 223 t (standardi) 39 116 t (kuormattu)
Pituus:  215,8 m (kokonaispituus) 204,07 m (vesiraja)
Leveys:  28,96 m
Syväys:  9,08 m
Koneteho:  80 000 shp
Nopeus:  26,7 solmua
Miehistöä:  1 333
Aseistus
Aseistus:  8 × 41 cm/45 type 3 kaksoistorneissa 20 × yksiputkista 140 mm/50 type 3 4 × 80 mm  ilmatorjuntatykkiä yksiputkisina asennuksina 8 × 533 mm torpedoputkea
Nagato oli keisarillisen Japanin laivaston vuonna 1920 palvelukseenotettu Nagato-luokan taistelulaiva. Alus oli sisaraluksensa Mutsun kanssa maailman ensimmäiset taistelulaivat, joiden pääaseistuksen kaliiperi oli 41 senttimetriä (16 tuumaa) tai suurempi.
Valmistus

Alus tilattiin Kuren laivastontelakalta, missä köli laskettiin 28. elokuuta 1917. Alus laskettiin vesille 9. marraskuuta 1919 ja valmistui 25. marraskuuta 1920.
Palvelus

Alus oli amiraali Isoroku Yamamoton lippulaivana 12. huhtikuuta 1942 asti. Aluksen ainoa merkittävä sotatoimi toisessa maailmansodassa oli Leytenlahden taisteluun. Se selvisi sodasta, vaikka alus vaurioitui useita kertoja sodan aikana. Sodan jälkeen alus oli maalilaivana ydinasekokeissa Bikini-atollilla, jossa se upposi 29. heinäkuuta 1946.
Aiheesta muualla

Kuvia tai muita tiedostoja aiheesta Nagato Wikimedia Commonsissa
Nagato-luokan taistelulaivat
Möðruvallabók

Kuva Möðruvallabók-käsikirjoituksesta (AM 132 fol).
Möðruvallabók (suom. ”Möðruvellirin kirja”) on keskiaikainen islantilainen kokoelmakäsikirjoitus, joka sisältää islantilaissaagoja.  Käsikirjoitus on saanut nimensä siihen vuonna 1628 nimensä merkinneen omistajan, Magnús Björnssonin, asuinpaikan eli Eyjafjörður-vuonon alueella sijaitsevan Möðruvellir-nimisen tilan mukaan.  Möðruvallabók on laadittu 1300-luvulla, mahdollisesti vuosisadan puolivälissä tai vuosien 1330–1370 välisenä aikana. Samalla vuosisadalla valmistui myös muita vastaavia saagojen kokoelmakäsikirjoituksia, kuten Vatnshyrna ja Flateyjarbók. Möðruvallabók on yksi merkittävimmistä islantilaissaagojen käsikirjoituksista. Osa käsikirjoituksessa olevista saagoista on säilynyt vain Möðruvallabókissa tai sen pohjalta tehdyissä kopioissa.
Käsikirjoituksen alkuperä ja vaiheet

Möðruvallabókin on pääosin kirjoittanut yksi kirjuri, jota ei tunneta nimeltä. Saman kirjurin käsiala esiintyy kuitenkin myös useissa muissa saman aikakauden käsikirjoituksissa. Lisäksi käsikirjoituksessa on muutamia toisen kirjurin kirjoittamia lisäyksiä. Myös tämän kirjurin käsiala tunnetaan muista aikalaiskäsikirjoituksista. Tutkijoiden mukaan Möðruvallabók on todennäköisesti kirjoitettu Pohjois-Islannissa. Työn on mahdollisesti alkujaan tilannut Möðruvellirin tilan silloinen omistaja. 



Käsikirjoitus säilyi Möðruvellirin tilalla, kunnes islantilainen käsikirjoituskeräilijä, Kööpenhaminan yliopiston professorina toiminut Árni Magnússon (1663–1730) sai Möðruvállabókin omistukseensa 1600-luvun lopulla. Möðruvallabók sijaitsi Kööpenhaminassa vuoteen 1974 saakka, jolloin se palautettiin takaisin Islantiin osana silloista suurempaa käsikirjoitusten palautusprosessia.
Käsikirjoituksen sisältämät tekstit

Möðruvallabók sisältää seuraavat yksitoista islantilaissaagaa ja -tarinaa, joista osa on säilynyt vain osittain:
Brennu-Njáls saga (Poltetun Njállin saaga)
Egils saga Skallagrímssonar (Egillin, Kalju-Grimrinpojan saaga)
Finnboga saga ramma (Finnbogi Vahvan saaga)
Bandamanna saga
Kormáks saga
Viga-Glúms saga (Tappaja-Glúmrin saaga)
Droplaugarsonar saga
Ölkofra saga (tai: Ölkofra þáttr)
Hallfreðar saga
Laxdæla saga (Lohilaaksolaisten saaga)
Fóstbræðra saga (Veriveljien saaga)
Käännökset ja editiot

Einar Ólafur Sveinsson (toim.). 1933. Möðruvallabók. (Codex Mödruvallensis): MS No 132 fol. in the Arnamagnaean Collection in the University Library of Copenhagen. Corpus codicum Islandicorum Medii Aevi, 5. Køpenhavn: [s. n].
Aiheesta muualla

Lisätietoja Möðruvallabók-käsikirjoituksesta (AM 132 fol) Handrit.is -sivustolla
Möðruvállabók-käsikirjoitus kuvattuna Handrit.is -sivustolla
Nastopoli

Nastopoli oli toisen asteen koulutuskeskus, jossa tarjottiin sekä lukiokoulutusta että ammatillista opetusta. Nastopoli sijaitsee Nastolan Rakokivessä. Nastopoli toimi osana Koulutuskeskus Salpausta. Nastopolin opetus lopetettiin vuosina 2016-2021 siirtämällä opetustoiminta pois Nastolasta Lahteen.
Ammatillisella puolella pystyi opiskelemaan muoviaselvennä tai elektroniikka- ja tietoliikenneasentajaksi. Syksystä 2016 lähtien Nastopoliin ei otettu enää uusia ammatillisten koulutuksen opiskelijoita.
Nastopolin lukiopuolella (Rakokiventie 2, 15550 Nastola) saattoi erikoistua tekniikkapainotteiselle linjalle normaalilukion lisäksi. Nastopolin lukio siirtyi Lahden kaupungin lukioksi 1.8.2016 alkaen ja Lahden lyseon lukion rehtori toimi myös Nastopolin lukion rehtorina. Vuonna 2018 uutisoitiin lukiokoulutuksen lakkauttamisesta Nastopolissa. Nastopolin viimeiset lukiolaiset valmistuvat kevätlukukaudella 2021.
Aiheesta muualla

Nastopolin lukio (nastopolinlukio.fi)
Nalle Lehtonen

Jarmo Uolevi ”Nalle” Lehtonen (19. maaliskuuta 1951 Nokia – 28. joulukuuta 2013) oli suomalainen trumpetisti. Hän esiintyi pitkään oman Tulinen Trumpetti -yhtyeensä sekä muun muassa laulaja Rainer Frimanin kanssa. Lehtonen oli suosittu artisti tanssilavoilla ja -ravintoloissa.
Nalle Lehtonen esiintyi ensimmäisen kerran julkisesti 12-vuotiaana vuonna 1963 Matti Heinivahon juontamassa Tamvision tv-ohjelmassa. Ammatikseen hän soitti vuodesta 1968 lähtien. Tampereella asunut Lehtonen oli opiskellut musiikkia Tampereen konservatoriossa sekä Sibelius-Akatemiassa. Suomen lisäksi hän esiintyi konserttilavoilla myös Ruotsissa.
Nalle Lehtonen julkaisi kolme omaa albumia, joista viimeisin oli vuonna 2000 Tulinen Trumpetti -yhteen kanssa tehty Java. Yhtyeen laulajana toimi viimeisinä vuosina Kaija Pohjola. Lehtonen oli myös aikoinaan vakituisesti mukana Tulipunaruusut-yhtyeen kokoonpanossa. Hän soitti lisäksi sessiomuusikkona yli 400:lla eri artistien levytyksellä. 1980-luvulla Lehtonen soitti säännöllisesti muun muassa Popedan ja Juice Leskisen albumeilla.
Nalle Lehtonen kuoli lyhyen sairauden jälkeen joulukuussa 2013. Hänet on haudattu Nokian uudelle hautausmaalle 04.
Albumit

Nalle Lehtonen (1995)
Matkan varrelta (1998)
Java (2000)
Aiheesta muualla

Nalle Lehtosen ja Tulisen Trumpetin kotisivut (Arkistoitu – Internet Archive)
Power Rangers (elokuva)

| Power Rangers> Mighty Morphin Power Rangers: The Movie |
| --- | --- |

Ohjaaja:  Bryan Spicer
Käsikirjoittaja:  Käsikirjoitus: Arne Olsen Tarina: John Kamps Arne Olsen
Tuottaja:  Haim Saban Shuki Levy Suzanne Todd
Säveltäjä:  Graeme Revell
Kuvaaja:  Paul Murphy
Leikkaaja:  Wayne Wahrman
Pääosat:  Karan Ashley Johnny Yong Bosch Steve Cardenas Jason David Frank Amy Jo Johnson David Yost Jason Narvy Paul Schrier Paul Freeman
Valmistustiedot
Valmistusmaa:   Yhdysvallat
Tuotantoyhtiö:  20th Century Fox Saban Entertainment Toei Company
Levittäjä:  20th Century Studios Netflix
Ensi-ilta:   30. kesäkuuta 1995  24. marraskuuta 1995
Kesto:  93 min
Alkuperäiskieli:  englanti
Budjetti:  15 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Power Rangers (engl. Mighty Morphin Power Rangers: The Movie) on vuonna 1995 ensi-iltansa saanut yhdysvaltalainen elokuva, joka perustuu televisiosarjaan Mighty Morphin Power Rangers. Elokuvan ohjasi Bryan Spicer ja käsikirjoituksesta vastasivat John Kamps ja Arne Olsen. Pääosassa esiintyivät samat näyttelijät, jotka esiintyivät televisiosarjassa Karan Ashley, Johnny Yong Bosch, Steve Cardenas, Jason David Frank, Amy Jo Johnson ja David Yost.
Elokuva tuotti maailmanlaajuisesti yli 66 miljoonaa dollaria, josta Yhdysvalloissa saatu osuus oli hieman yli 38 miljoonaa dollaria. Se oli elokuvan budjettiin nähden menestys. Lisäksi se oli ehdolla Young Artist -palkinnon voittajaksi, kun Steve Cardenas oli ehdolla parhaaksi nuoreksi näyttelijäksi sivuroolissa. Palkinto meni lopulta Jonathan Hernandezille elovassa Siirtolaiset.
Juoni

Kuusi tavallista teiniä muuttuu velhojohtajansa rinnalla pahaa vastaan taisteleviksi supersankareiksi. Lordi Zedd ja Rita Repulsa vapauttavat 6000 vuotta horroksessa olleen Ivan Oozen, joka herätessään henkiin poistaa Power Rangerseilta näiden kyvyt tuhotessaan Zordonin voimanlähteen. Kaiken näyttäessä epätoivoiselta Power Rangersit matkaavat kaukaiselle planeetalle hakeakseen erityisiä voimia. Matkalla he tapaavat naissoturin Dulcean, joka välittää heille muinaista viisautta ja voimaa. Power Rangersien saadessaan voimansa takaisin he matkaavat takaisin maaplaneetalleen ja yrittävät voittaa Ivan Oozen hinnalla millä hyvänsä.
Rooleissa

| 0 | 1 | 2 |
| --- | --- | --- |
|  Karan Ashley  | … |  Aisha Campbell/Keltainen Ranger   |
|  Johnny Yong Bosch  | … |  Adam Park/Musta Ranger   |
|  Steve Cardenas  | … |  Rocky DeSantos/Punainen Ranger   |
|  Jason David Frank  | … |  Tommy Oliver/Valkoinen Ranger   |
|  Amy Jo Johnson  | … |  Kimberly Hart/Vaaleanpunainen Ranger   |
|  David Yost  | … |  Billy Cranston/Sininen Ranger   |
|  Paul Schrier  | … |  Bulk   |
|  Jason Narvy  | … |  Skull   |
|  Paul Freeman  | … |  Ivan Ooze   |
|  Gabrielle Fitzpatrick  | … |  Dulcea   |
|  Nicholas Bell  | … |  Zordon   |
|  Peta-Maree Rixon  | … |  Alpha 5   |
|  Jean Paul Bell  | … |  Mordant   |
|  Kerry Casey  | … |  Goldar   |
|  Mark Ginther  | … |  Lordi Zedd   |
|  Julia Cortez  | … |  Rita Repulsa   |
|  Jamie Croft  | … |  Fred Kelman   |
Rooleissa > Äänirooleissa

| 0 | 1 | 2 |
| --- | --- | --- |
|  Kerrigan Mahan  | … |  Goldar   |
|  Robert Manahan  | … |  Zordon   |
|  Robert Axelrod  | … |  Lordi Zedd   |
|  Barbara Goodson  | … |  Rita Repulsa   |
|  Richard Wood  | … |  Alpha 5   |
|  Martin G. Metcalf  | … |  Mordant   |
Albumit

Elokuvasta julkaistiin kaksi albumia vuonna 1995, joista ensimmäinen sisälsi eri yhtyeiden muun muassa Red Hot Chili Peppersin ja Van Halenin esittämiä kappaleita. Toinen perustui elokuvassa kuultuihin Graeme Revellin sävellyksiin.
Mighty Morphin Power Rangers The Movie: Original Soundtrack Album –– julkaistu 8. kesäkuuta 1995
Videopeli

Bandai, Banpresto ja SIMS Co., Ltd. kehittivät elokuvaan pohjautuvan videopelin, jonka Bandai, sekä Sega julkaisivat aluksi Japanissa 1. maaliskuuta 1995 ja myöhemmin Yhdysvalloissa 15. kesäkuuta 1995. Pelin juoni ei ole suora kopio elokuvasta, sillä muun muassa Segan versiossa hahmot muistelevat menneitä, jolloin pelissä voi pelata alkuperäisillä Rangereilla, jotka kantoivat Punaisen, Keltaisen ja Mustan roolia.
Nocturnal

| Nocturnal |
| --- | --- |
 Anu Kiiskinen, Nocturnal (1999)
Nimi:  Nocturnal
Tekijä:  Anu Kiiskinen
Valmistumisvuosi:  1999
Taiteenlaji:  ympäristötaide
Sijainti:  Arabianmäen puisto, Toukola
Paikkakunta:  Helsinki
Koordinaatit:  60°12′32″N, 024°58′28″E
Nocturnal on kuvanveistäjä Anu Kiiskisen suunnittelema ympäristötaideteos Arabianmäen puistossa Helsingin Toukolan kaupunginosassa.
Arabianmäen puisto on rakennettu vuonna 1999. Nykyisen puiston ympärillä on vanhoja Arabian tehtaiden isännöitsijöiden asuntoina olleita huviloita ja puisto on rakennettu huviloiden puutarhapalstoille. Hämeentien toisella puolella on Arabian tehdasrakennuksia. Kiiskinen suunnitteli ympäristötaideteoksen luomaan yhteyttä puiston vanhojen puuhuviloiden ja kadun toisella puolella olevan Arabian tehtaan ja nykyisen taideteollisuuskeskuksen välille.
Nocturnal myös valaisee.
Taideteos on sijoitettu kivetylle aukiolle puiston Hämeentien puoleiseen osaan.
Teos muodostuu jonosta noin 7,5 metriä korkeita teräspylväitä, joiden yläosia yhdistää polveileva metallirakenne. Pylväsjono kaartuu aukiolla puolikaaren muotoon. Teoksen teräsosat ovat harmaita. Teräspylväissä on myös valaisimet.
Anu Kiiskinen (s. 1964) on suomalainen kuvataiteen maisteri, jonka julkisia ympäristötaideteoksia on myös Mustankivenpuistossa Vuosaaren Kallahdessa.
Nab Labs

| Eurofins Nab Labs Oy |
| --- | --- |
Perustettu:  2003
Toimitusjohtaja:  Jari Hietala
Kotipaikka:  Oulu. Toimipisteet: Kokkola, Kärsämäki, Oulu, Pori,  Rauma
Toimiala:  laboratorioala
Emoyhtiö:  Eurofins Scientific
Kotisivu:  www.eurofins.fi
Infobox OKVirheellinen NIMI-arvo: 
Eurofins Nab Labs Oy on suomalainen yksityinen teollisuuspalveluita tuottava asiantuntija- ja laboratorioalan yritys, joka kuuluu kansainväliseen Eurofins Scientific -konserniin. Suurimpia yrityksen asiakassektoreita ovat metsä-, kemian-, energia-, kaivos- ja metalliteollisuus. Vuonna 2017 yritys työllisti noin 120 henkilöä useilla paikkakunnilla Suomessa ja sen liikevaihto oli noin 9,46 miljoonaa euroa. Nab Labsin kotipaikka on Oulu.